stanford-oval/wikipedia huggingface dataset:
תהליך פואסון
דוגמאות לתהליכי פואסון > בליעת אור על ידי חומר

תהליך של בליעת קרינה על ידי חומר הוא תהליך פואסון. נתבונן בניסוי שבו אטומים חשופים לקרן אור. עוצמת האור,  I, מתארת את מספר הפוטונים העוברים ביחידת זמן, ליחידת שטח. קצב הבליעה של פוטונים על ידי האטומים פרופורציוני לעוצמת האור כפול חתך הפעולה של האטום, המסומן  \sigma  (ניתן לחשוב עליו כמו השטח של האטום בו צריך לפגוע פוטון כדי שתתרחש בליעה). במקרה שמספר האטומים המוקרנים הוא גדול, תהליכי הבליעה אינם תלויים זה בזה והתהליך הוא תהליך פואסון, בו  k מציין את מספר הפוטונים, ו- I\sigma =\lambda .
כך לדוגמה הסיכוי לבליעת פוטון בודד (ורק פוטון אחד) בפרק זמן  \tau  כתלות בעוצמת האור הוא:  P(I)=\sigma I\tau e^{-\sigma I\tau }. (המתקבל מהתפלגות פואסון על ידי הצבה  k=1). ניתן לראות שבעוצמות לייזר נמוכות ההסתברות הזאת ליניארית עם עוצמת הלייזר. לעומת זאת בעוצמות גבוהות מאוד ההסתברות דועכת ל-0 מכיוון שבעוצמות גבוהות יש הסתברות גבוהה לבלוע יותר מפוטון אחד. דוגמה נוספת היא חישוב ההסתברות לבלוע לפחות פוטון אחד. את ההסתברות הזאת ניתן לקבל כאחד פחות ההסתברות לא לבלוע אף פוטון (המתקבלת על ידי הצבה  k=0), כלומר:  P(I)=1-e^{-\sigma I\tau }. מכאן שבעוצמות אור נמוכות הסיכוי לבליעת לפחות פוטון אחד הוא ליניארי, ולעומת זאת בעוצמות גבוהות מגיעים לרוויה: הסיכוי לבליעת לפחות פוטון אחד הוא כמעט 1.
ראו גם

שרשרת מרקוב
שמורת עין נימפית

שמורת עין נימפית היא שמורת טבע, הממוקמת ליד כפר מסריק שהוכרזה בעיקר כדי להגן על צב רך מצוי שכבר לא נצפה במקום במשך זמן רב.
תולדות השמורה

המעין בשמורה, שנקרא אז עין עפיה, היה יעד למטיילים חובבי טבע עוד בשנות ה-30 בימי המנדט הבריטי. במאי 1956 נכללה השמורה בתוכנית להכרזה על 50 שמורות טבע בישראל שהציג המדור להגנת הטבע בשיתוף עם אגף התכנון במשרד הפנים והחברה להגנת הטבע. בשנת 1960, השמורה הייתה אחת ממספר שמורות בודדות שהוכרו בחוק עוד בטרם חוקק חוק שמורות הטבע. מסביבות 1960 החלו להגיע למקום טיולים של החברה להגנת הטבע. בשנת 1962 עלתה תוכנית להסדיר את המקום לרחצה לנופשים. השמורה הוכרזה על פי החוק החדש בשנת 1968. באותה שנה, בגלל שאיבת מים מוגברת מהמעיינות לצורכי חקלאות, בריכות דגים ותעשייה, ירד מפלס מי התהום והבריכה הייתה הסכנת חיסול. על כן הוצע להקים מערכת הזנת מים לבריכה כדי להציל את החי והצומח בשמורה. במאי 1972 פורסם שהזיהום ממפעלי הסביבה הגיע אל השמורה. בסוף שנות ה-70 נעשו פעולות נוספות להגנה על השמורה.
בשנת 2018 החלו לשקם את השמורה באמצעות פרויקטים שונים. באוקטובר 2019 רשות הטבע והגנים הכריזה על כריתת עצי האקליפטוס, על מנת לשמור על המערכת האקולוגית הקיימת.
תיאור השמורה

שטח השמורה הוא כ-62 דונם. בשטח השמורה עובר נחל נעמן ונמצא בו מעיין ובריכה. המעיין נקרא עין נימפית ובעבר נודע כעין עפיה. השמורה מסומנת במפה מספר 2 של הוועדה לשבילי ישראל.
המקום תואר בשנת 1962:
הערות שוליים

↑  עזריה אלון, שמורות טבע קטנות, למרחב, 22 בינואר 1960
↑  בין המשוטטים, דבר, 15 במרץ 1933
↑  יוכרז על 50 שמורות טבע, הארץ, 27 במאי 1956
↑  זאב שיף, 50 שמורות טבע בישראל, הארץ, 4 ביוני 1956
↑  נתן ריבון, אין חוק להגנת הטבע, הארץ, 24 בינואר 1960
↑  למשל: לאן לטייל?, קול העם, 31 באוגוסט 1960
1 2 3  יהודה אריאל, תכניות לפיתוח מרחצאות בגליל, הארץ, 18 במרץ 1962
↑  שמורת עין נימפית – iNature, באתר טבע ונופים בישראל
↑  הפיתוח "בולע" את הנעמן, על המשמר, 18 באוקטובר 1968
↑  מנחם רהט, הנעמן גווע נזעקים להצלתו, מעריב, 4 במאי 1972
↑  קטנות אבל יפות, מעריב, 11 בפברואר 1981
↑  פארק עין נמפית, באתר ליגמ Lygm (באנגלית)
↑  כורתים איקליפטוסים בשמורת טבע עין נמפית ומסייעים לטבע המקומי, באתר www.parks.org.il
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
תעודת דם גרמני

תעודת דם גרמני (בגרמנית: Deutschblütigkeitserklärung) היה מסמך שסופק על ידי מנהיג גרמניה הנאצית היטלר למישלינג (אנשים שהיו צאצאים גם של גרמנים ארים וגם של יהודים, ובכך נחשבו למעורבבים גזעית), והכריז עליהם כ"דויטשבלוטיג" (בעלי דם גרמני). חלוקת התעודות החלה זמן מה לאחר חקיקת חוקי נירנברג ב-1935, ואיפשרה פטור ממרבית חוקי הגזע שנאכפו בגרמניה הנאצית.
התעודה שימשה בעיקר לצרכים פוליטיים וחוקיים, כך למשל, כדי להצטרף למפלגה הנאצית ולקבל תעודת חבר מפלגה, היה על המועמד להוכיח באמצעות עץ משפחה שכל אבותיו הישירים שנולדו מאז 1750 אינם יהודים או לנסות להגיש בקשה לתעודת דם גרמנית ובאמצעותה לבקש להתקבל למפלגה.
תעודות אלו היו בגודל 30 סנטימטר על 21 סנטימטר ונשאו חתימה אדומה של המשרד לחקר הגזע של המפלגה הנאצית. בחלק האחורי נרשמו מוצאו של הפרט הנוגע בדבר ועד לשלב הסבא והסבתא של האב והאם. התעודה שימשה חלופה לתעודת ארי ובפרט לתעודת ייחוס ארי, שניתנו לאנשים שהיו ארים טהורים.
עם המחזיקים הבולטים של התעודה נמנים ארהרד מילך, אלברכט האוסהופר וכן אשתו וילדיו של גוטהרד היינריצי.
ראו גם

תעודת ייחוס ארי
תעודת ארי
הערות שוליים

1 2  Rigg, Bryan Mark (בספטמבר 2004). "Notes, Bibliography and Index". Hitler's Jewish Soldiers. University Press of Kansas. p. 289. hdl:1808/1813. ISBN 978-0-7006-1358-8. Hitler started declaring Mischlinge deutschblütig (of German blood), giving them an official Deutschblütigkeitserklärung sometime after the Nuremberg Laws in 1935. This form of clemency was given to those whom Hitler judged to look and act like persons of "German blood." Such a declaration freed a Mischling from most racial laws and allowed him to call himself deutschblütig in identification papers. {{cite book}}:  (עזרה)
↑  Robert Forczyk (20 בדצמבר 2012). German Commerce Raider vs Britishgayogle.com/books?id=mcjvCwAAQBAJ&pg=PT80. Bloomsbury Publishing. p. 80. ISBN 978-1-78200-844-6. {{cite book}}:  (עזרה)
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
תוויות בגרמנית

השימוש בתוויות בגרמנית (ein, das...) נעשה בדומה לשימוש בתוויות באנגלית (a, the...). עם זאת, בשונה מאנגלית, בגרמנית הן מוטות באופן שונה בהתאם למספר, ליחסה ולמין הדקדוקי של שמות העצם שלהם.
נטייה

הצורות המוטות תלויות במספר, ביחסה ובמין הדקדוקי של שמות העצם שמתאימים להם. בדומה לשמות התואר וכינויי השם בשפה, גם התוויות משתמשות באותה הצורה בשביל שלושת המינים ברבים.
נטייה > התווית הבלתי־מיידעת

התווית ein- היא המקבילה ל־a האנגלית, למרות שמשמעותה המילולית היא "אחת/אחד". כמו מקבילתה האנגלית, גם לה אין צורה ישירה ברבים. במקרה זה ניתן להשתמש בכמה חלופות, כגון einige ("כמה", "ספורים") או manche ("כמה").
|  | זכר | נקבה | נייטרלי | רבים |
| --- | --- | --- | --- | --- |
| יחסת הנושא (Nominativ) | ein | eine | ein | eine- |
| יחסת המושא הישיר (Akkusativ) | einen | eine | ein | eine- |
| יחסת הנתינה (Dativ) | einem | einer | einem | einen- |
| יחסת השייכות (Genitiv) | eines | einer | eines | einer- |
משתמשים באותן הסיומות כדי להטות את מילת השלילה דמוית התווית הבלתי־מיידעת (kein-) ואת כינויי הקניין -mein (שלי), -dein (שלך), -sein (שלו), -ihr (שלה/שלהם/שלהן), -unser (שלנו), -euer/eur (שלכם/שלכן, בהתייחסות לקבוצה) ו־-Ihr (שלך/שלכן/שלכם בהתייחסות למישהו בעל סמכות, תמיד עם אות גדולה).
נטייה > התווית המיידעת

הטבלה שלהלן מפרטת את הסיומות של התווית המיידעת (המקבילה ל־the באנגלית).
|  | זכר | נקבה | נייטרלי | רבים |
| --- | --- | --- | --- | --- |
| יחסת הנושא (Nominativ) | der | die | das | die |
| יחסת המושא הישיר (Akkusativ) | den | die | das | die |
| יחסת הנתינה (Dativ) | dem | der | dem | den |
| יחסת השייכות (Genitiv) | des | der | des | der |
כינויי הרמז -dies ("זה/this") ו־-jen ("הזה/that") וכינוי הזיקה -welch ("אשר/which"), כמו גם -jed ("כל/every"), -manch ("הרבה/many") ו־-solch ("כזה/such"), לוקחים סיומות דומות:
|  | זכר | נקבה | נייטרלי | רבים |
| --- | --- | --- | --- | --- |
| יחסת הנושא (Nominativ) | er- | e- | es- | e- |
| יחסת המושא הישיר (Akkusativ) | en- | e- | es- | e- |
| יחסת הנתינה (Dativ) | em- | er- | em- | en- |
| יחסת השייכות (Genitiv) | es- | er- | es- | er- |
הערה: זוהי אותה הטבלה בערך, רק שהסיומת הזכרית ביחסת הנושא היא er- והסיומת הנייטרלית ביחסת הנושא והמושא הישיר היא es-.
כינויי קניין המתנהגים כתוויות

במקרים מסוימים (במשפטי זיקה, למשל) כינויי הקניין הרגילים "מוחלפים" בצורות של כינויי גוף אחרים ביחסת השייכות (Genitiv). דוגמאות מקבילות לכך מהשפה האנגלית הן:
"...The king, whose army Napoleon had defeated"
"...The Himalayas, the highest parts of which were as yet unsurveyed"
הם מתאימים במספר ובמין הדקדוקי לגוף שיש לו בעלות על הדברים (possessor). כל שם תואר שבא אחריהם בפסוקית ייקח את הסיומות החזקות.
קנייני מיידע (Definite possessive) [של ה־] (מעורב) – הצורה של der ביחסת השייכות:
זכרי/נייטרלי: dessen
במין נקבה/רבים: deren
קנייני שאלתי (Interrogative possessive) [של מה] (מעורב) – הצורה של wer ביחסת השייכות:
זכר/נקבה/נייטרלי/רבים: wessen
לא: Die Soldaten dessen Armee (הנכון: Die Soldaten dieser Armee)
ביחסת השייכות והנתינה

בגרמנית, כינויי גוף ותוויות ביחסות השייכות (Genitiv) והנתינה (Dativ) מרמזים באופן ישיר על טיב הבעלוּת והנתינה, ללא צורך במילים נוספות. הדבר יכול להיראות מוזר לדוברי אנגלית הלומדים את השפה. ביחסת הנתינה, המין הדקדוקי מתאים למין הדקדוקי של המקבל (לא של החפץ), וביחסת השייכות הוא מתאים למין הדקדוקי של בעל הדברים.
ביחסת הנתינה: אני נותן את הקלפים לאיש – Ich gebe die Karten dem Mann – I give the cards to the man
ביחסת השייכות: הגידול של הכפר שלנו – Die Entwicklung unseres Dorfes – The growth of our village
ראו גם

דקדוק גרמני
נטיית התווית המיידעת
תחנת דינמו

| --- | --- |

 מידע על הבנייה
 חנוכת התחנה:  11 בספטמבר 1938 
 אדריכל:  Yakov Likhtenberg, בפסקה זו רשומה אחת נוספת שטרם תורגמה 
 מיקום
 מדינה:  רוסיה רוסיה
 קואורדינטות:  55°47′23″N 37°33′29″E﻿ / ﻿55.789722222222°N 37.558055555556°E﻿ / 55.789722222222; 37.558055555556
 תחנות סמוכות:  Belorusskaya, Aeroport 
 מידע על התחנה
 רציפים:  2 
 קווים העוברים בתחנה:  קו זמוסקבורצקאיה 
 קוד התחנה:  036 
  (למפת מוסקבה מוגדלת) תחנת דינמו(למפת מוסקבה רגילה) תחנת דינמו
 
תחנת דינמו (ברוסית: Динамо) היא תחנת הרכבת התחתית של מוסקבה בקו זמוסקבורצקאיה.
התחנה נמצאת ברובע איירופורט, לאורך שדרת לנינגרדסקי פרוספקט, ליד אצטדיון דינמו שממנו קיבלה את שמו.
התחנה נפתחה ב-11 באוגוסט 1938. התחנה נמצאת בעומק של 40 מטר מתחת לפני הקרקע. בזמן פתיחת התחנה, היא הייתה התחנה העמוקה ביותר במטרו של מוסקבה. והיא נשארה כזו עד ל-1 בינואר 1950, אז נפתחה תחנת סמיונובסקאיה, ששוכנת בעומק של 41 מטר.
תחנת דינמו קשורה במעבר עם תחנת פטרובסקי פארק של קו הטבעת הגדול.
גלריה

לובי צפוני משמאל וכניסה לתחנת פטרובסקי פארק של קו הטבעת הגדול מימין
הערות שוליים

ערך זה הוא קצרמרבנושא רוסיה ובנושא תחבורה. אתם מוזמנים לתרום לוויקיפדיה ו.
תמי ויינט

| --- | --- |

תמי ויינט (1975)
 לידה:  5 במאי 1942 באונדס, מיסיסיפי
 פטירה:  6 באפריל 1998 (בגיל 55) נאשוויל, ארצות הברית 
 שם לידה:  וירג'יניה ויינט פו
 שם במה:  Virginia Wynette 
 מוקד פעילות:  ארצות הברית 
 תקופת הפעילות:  1966–1998 (כ־32 שנים)
 סוגה:  קאנטרי
 שפה מועדפת:  אנגלית 
 חברת תקליטים:  אפיק, MCA Nashville
 בן או בת זוג:  ג'ורג' ג'ונס (16 בפברואר 1969–21 במרץ 1975) 
 צאצאים:  Georgette Jones 
 פרסים והוקרה:  Country Music Association Award for Female Vocalist of the Year (1970)  Country Music Association Award for Female Vocalist of the Year (1969)  Country Music Association Award for Female Vocalist of the Year (1968) 
 www.tammywynette.com
 פרופיל ב-IMDb
 
וירג'יניה ויינט פו (באנגלית: Virginia Wynette Pugh, ידועה בשם הבמה: תמי ויינט, Tammy Wynette; ‏5 במאי 1942 - 6 באפריל 1998) הייתה זמרת קאנטרי אמריקאית.
ביוגרפיה

ויינט נולדה בשם וירג'יניה ויינט פו בבאונדס, מיסיסיפי, במבואותיה של העיירה טרמונט, בת יחידה לוויליאם הוליס פו ולמילדרד פיי ראסל פו. אביה, שהיה חוואי ומוזיקאי נפטר בהיותה בת תשעה חודשים מגידול במוח. אמה הייתה לבלרית, מורה מחליפה וחוואית. לאחר מות אביה של ויינט, העבירה אמה את וירג'יניה הפעוטה למשמורת אצל הוריה, תומאס טשסטר ופלורה ראסל, ובעצמה עברה לממפיס לעבוד במפעל נשק בזמן מלחמת העולם השנייה. בשנת 1946 נישאה אמה לפוי לי שהיה חוואי אף הוא.
ויינט גדלה אצל דודתה, קרולין ראסל, שהייתה מבוגרת ממנה בחמש שנים בלבד, והייתה לה כאחות יותר מאשר אפוטרופוסית. כנערה היא ניגנה במגוון כלי נגינה שהותיר אביה המנוח בעיזבונו. את ערש ילדותה, חוות הורי אמה במחוז איטוואמבה שבמיסיסיפי, היא תיארה, בהלצה, כקרובה כל כך לאלבמה עד שגבולה של זו האחרונה עבר ממש בתוך החווה עד כדי "פלג גופי העליון הגיע מאלבמה ופלג גופי התחתון ממיסיסיפי". כנערה היא עבדה בשדות בקטיף כותנה יחד עם העובדים שנשכרו למטרה זו.
ויינט למדה בבית ספר התיכון טרמונט ושיחקה בנבחרת הכדורסל. חודש לפני סיום לימודיה נישאה לבעלה הראשון, יולפי בירד, פועל בניין שלא הצליח להתמיד בעבודתו, והם עברו ממקום אחד למשנהו מספר פעמים. היא עבדה כמלצרית, פקידת קבלה ובבית חרושת לנעליים. בשנת 1963 למדה בבית ספר למקצועות היופי בברמינגהאם (אלבמה), במגמת ספרות. גם כשקנתה את פרסומה הקפידה להאריך את תוקף את הרישיון לעיסוק במקצועות הטיפוח אותו קנתה, למקרה שתזדקק לו אם ידעך כוכבה ותצטרך לשוב ולהתפרנס מיגיע כפיים.
להיטה הגדול של ויינט היה "Stand by Your Man" (עמדי לצד הגבר שלך), אותו חיברה יחד עם בילי שריל והוקלט בביצועה לראשונה ב-28 באוגוסט 1968.
ב-1991, שבה ויינט לככב בזירת הפופ העולמית כשחברה לצמד המצליח, KLF, שהוציאו להיט בו הייתה ויינט הסולנית "Justified and Ancient" שלווה גם בקליפ מצליח ששודר ב-MTV.
ויינט נפטרה ב-6 באפריל 1998, בגיל חמישים וחמש, לאחר שנים של בעיות רפואיות, ניתוחים ואשפוזים רבים.
בשנת 1998 נכללה ויינט בהיכל התהילה של מוזיקת הקאנטרי.
תנוחות גוף

האדם מסוגל לייצב את גופו במספר רב של תנוחות גוף שונות. לתנוחות שימושים שונים.
ישיבה

הישיבה מוגדרת כאשר חלק ממשקל הגוף עובר מסמיכה על הרגליים אל הישבן והירכיים. הישבן מונח על גבי משטח ישר במידה כלשהי, כך שרגלי האדם נחות יחסית. לרוב ישיבה תתבצע על כסא, ספסל או חפץ אחר מוגבה.
לרוב, לכיסאות נוסף משענת, דבר המאפשר מנוחה גם לגב האדם. הישיבה היא תנוחת עבודה נפוצה, כאשר עבודות משרדיות רבות מבוצעות בישיבה.
עמידה

כאשר האדם עומד, גופו נמצא במצב מאונך, כאשר משקל הגוף נתמך על ידי הרגליים. בניגוד לתפיסה המקובלת שהאדם לא זז בעת שהוא עומד, אמצעים מודרניים מראים כי למעשה האדם מתנועע קדימה ואחורה, כמטוטלת, על מנת להתייצב.
על אף שעמידה איננה מסוכנת, הרי שעמידה במשך זמן ארוך עלולה לעיתים לפגוע בגוף האדם.
כריעה

כריעה מתוארת כאשר הרגליים מכופפות לאחור, ומשקל האדם מונח על ברכיו. הכריעה משמשת בתרבויות רבות כסמל לכניעה.
לכריעה מספר וריאציות: כאשר גוף האדם זקוף, למעט ברכיו המכופפות, או כאשר האדם יושב על כפות רגליו (תנוחת הסיזה היפנית). כמו כן קיימת כריעה על ברך אחת, כאשר ברך אחת נוגעת בקרקע, ואילו הרגל השנייה בזווית 90 מעלות ביחס לקרקע כשכף הרגל נוגעת בקרקע.
עמידה על ארבע

| --- | --- |
 :  ראו גם – תמרון גאסקין
עמידה על ארבע היא המצב הסטטי של זחילה, כאשר משקל האדם מפוזר בין ארבעת הגפיים.
שכיבה

בשכיבה, גוף האדם כולו במצב אופקי, כך שהגוף כולו נוגע במשטח שמתחתיו. השכיבה היא התנוחה הנפוצה בעת שינה ומנוחה. קיימות מספר וריאציות לשכיבה: שכיבה על הגב, הבטן או הצדדים, או בתנוחת עובר כשרגלי האדם מקופלות לעבר ראשו.
ראו גם

תנועת בעלי חיים ביבשה
ארגונומיה
תנועת הצופים של דנמרק

סמל צופי דנמרק
תנועת הצופים של דנמרק מורכבת מכ-10 ארגונים שונים של תנועת הצופים. רובם שייכים לשתי ההתאחדויות הגדולות, אך חלקם ארגוני צופים עצמאיים לחלוטין. בתוך צופי דנמרק נכללים גם ארגוני הצופים של גרינלנד, איי פארו ודרום שלזוויג.
הצופים בדנמרק הוקמו בשנת 1909. צופי דנמרק היו בין הארגונים המייסדים של ארגון תנועת הצופים העולמי וצופות דנמרק היו בין הארגונים המייסדים של אגודת המדריכות והצופות העולמית.
צופות דנמרק מכילות אך ורק בנות, בעוד שבמדינות אחרות גם לבנים מותר להצטרף לתנועת הצופות. נכון לשנת 2003, 22,090 בנות היו חברות בתנועת הצופות של דנמרק.
ארגוני צופים וצופות בדנמרק

Fællesrådet for Danmarks Drengespejdere (מועצת צופי דנמרק) - 47,475 חברים.
ארגון הצופים והצופות הבפטיסטים
ארגון הצופים והצופות הדני
ארגון הצופים הדני של דרום שלזוויג
ארגון צופי גרינלנד
מועצת צופי פארו
ארגון צופי פארו
צופי YMCA של איי פארו
צופי צבא הישע
צופי YMCA של דנמרק
הצופים המתודיסטים של דנמרק
Pigespejdernes Fællesråd Danmark (המועצה המשותפת של המדריכות הבנות בדנמרק) - 22,090 חברות.
Danske Baptisters Spejderkorps
De grønne pigespejdere (הצופות הירוקות - YWCA)
Det Danske Spejderkorps
Dansk Spejderkorps Sydslesvig
Føroya Skótaráð
Føroya KFUK Skótar
Føroya Skótasamband
Kalaallit Nunaanni Spejderit Kattufiat - Grønlands Spejderkorps
Sct. Georgs Gilderne i Danmark (אחוות הצופים והצופות הלאומית של דנמרק) - 7,000 חברים.
Adventistspejderne
De Gule Spejdere i Danmark - Baden-Powell spejderne
מועצת צופי דנמרק

בשנת 1920, ארגון הצופים והצופות הדני Det Danske Spejderkorps (DDS) היה אחד הארגונים המייסדים של ארגון הצופים העולמי (שנקרא בזמנו הכנס הבינלאומי של הבוי-סקאוטס). צופי ה-YMCA של דנמרק זכו בחברות עצמאית בארגון העולמי בשנת 1924. בשנת 1961, ועידת הצופים העולמית קבעה כי החברות בארגון הצופים העולמי פתוחה רק לארגון צופים אחד מכל מדינה, החלטה שהובילה להקמת מועצת צופי דנמרק, גוף מטרייה הכולל בתוכו מספר ארגוני צופים שונים בדנמרק בדומה להתאחדות הצופים והצופות בישראל. מועצת צופי דנמרק הוקמה ב-23 באפריל 1962.
מועצת צופי דנמרק > ג'מבורי צופי דנמרק

צופי דנמרק מקיימים מחנה ארצי משותף, ג'מבורי, של כל הארגונים החברים במועצת צופי דנמרק וביחד עם המועצה המשותפת של המדריכות הבנות בדנמרק (הארגון המקביל של הצופות) מאז שנת 2012 מידי 5 שנים.
הג'מבורי הארצי הראשון של צופי דנמרק התקיים ליד הולסטברו ביולי 2012. יותר מ-37,000 משתתפים לקחו חלק במחנה הצופים הענק.
ג'מבורי ארצי נוסף של צופי דנמרק התקיים ביולי 2017 עם כ-40,000 משתתפים, ביניהם גם משלחת ישראלית של תנועת הצופים העבריים עם כ-200 חניכים.
ג'מבורי צופי דנמרק האחרון התקיים ביולי 2022 ליד Hedeland עם כ- 32,000 משתתפים, ביחד עם מעל 60,000 אורחים שהצטרפו למחנה בתור מבקרים. במחנה הזה השתתפה גם משלחת ישראלית ענקית עם כ-250 משתתפים והיא כללה משלחת תנועתית של חניכים מכל הארץ במקביל למספר משלחות שבטיות של שבטי צופים מרחבי ישראל. הג'מבורי היה מחולק לשלושה תתי-מחנות, אשר נקראו על שם 3 הרשויות המקומיות המארחות: Høje Taastrup, Greve ו- Roskilde. בנוסף, היה תת-מחנה בשם Hedeland אשר שימש את צוות המתנדבים המפעיל את הג'מבורי.
ראו גם

תנועת הצופים בגרמניה
הערות שוליים

↑  Fællesrådet for Danmarks Drengespejdere ( FDD) - Spejderbevægelsen fylder 100 år - KFUM-Spejderne, ‏2007-06-10
↑  עובדות על ג'מבורי צופי דנמרק 2012, ‏2012-07-29 (בדנית)
↑  About SL2017 | Spejdernes lejr 2017, spejderneslejr.dk (ארכיון)
↑  Israeli Scouts, אתר משלחות קצרות - מתעניינים במשלחת התנועתית לדנמרק 2017, באתר תנועת הצופים
↑  cc33c54b-1e1e-46a5-b516-739ed3455126, Se billederne: Her skal Spejdernes Lejr 2022 holdes, Sjællandske Nyheder, ‏2019-11-11 (ב־)
1 2  דור פוזנר, משלחות לג'מבורי צופי דנמרק 2022, באתר משלחות תנועת הצופים, ‏2021-10-13
צופים מבשלים בג'מבורי של צופי דנמרק 2012, הולסטברו, דנמרק
צופי איי פארו
חלק ממחנה הג'מבורי הארצי של צופי דנמרק בשנת 2022
תעודת גמר תיכון

תעודת גמר תיכון משנת 1934 (גימנסיה "אחד העם" בפתח תקווה)
תעודת גמר תיכון (בראשי תיבות: תג"ת) היא תעודה מטעם משרד החינוך בישראל, המעידה על סיום 12 שנות לימוד.
מסלולי הלימוד לקראת קבלת התעודה

בחינה בסוף התיכון במסגרת לימודים, פחותה מתעודת הבגרות
לימודים במסגרת צה"ל לחיילים לקראת סוף שירות - "קורס תג"ת"
לימודים במכללות השונות ובקורסים פרטיים
לימודים במסגרת "האגף לחינוך מבוגרים" במשרד החינוך
לימודים לאסירים במסגרת שירות בתי הסוהר
היקף הלימודים

כמות החומר עליה נבחנים היא 7 יחידות לימוד (לא בגרות) ועוד 3 יחידות בגרות, בדרך כלל לפי החלוקה הבאה:
אנגלית – 1-3 יח"ל
מתמטיקה – 1 יח"ל
הבנת הנקרא – 1 יח"ל
חיבור – 1 יח"ל
לשון - 1 יח"ל
אזרחות – 2 יח"ל
מחשבים – 1 יח"ל
גאוגרפיה – 3 יח' בגרות.
ראו גם

תעודת בגרות
תווחידה בן א-שייח'

| --- | --- |

 לידה:  2 בינואר 1909 Ras Jebel, תוניסיה 
 פטירה:  6 בדצמבר 2010  (בגיל 101) 
 מדינה:  תוניסיה 
 השכלה:  הפקולטה לרפואה של פריז  בפסקה זו רשומה אחת נוספת שטרם תורגמה 
 
תווחידה בן א-שייח' במהלך קמפיין המודעות שלה לתכנון המשפחה בתוניסיה
תווחידה בן א-שייח' (בערבית: توحيدة بن الشيخ; 2 בינואר 1909 – 6 בדצמבר 2010) הייתה רופאה תוניסאית, רופאת הנשים ורופאת ילדים, הרופאה המוסמכת הראשונה בקרב האוכלוסייה המוסלמית בעולם הערבי.
ביוגרפיה

תווחידה בן א-שייח' נולדה למשפחה מהמעמד הבינוני, אמה הייתה בת למשפחה אמידה שנחשבה מהמשפחות העשירות בבירת תוניסיה. אביה נפטר בהיותה ילדה, אמה של תוחידה גידלה את ילדיה לבד, כשהיא מאפשרת להם ללמוד לימודים אקדמיים. תוחידה לא נישאה ונשארה רווקה כל חייה. השקעתה הרבה בחייה המקצועיים, שנעו בין צרפת לבין תוניסיה, התנגשה במידה רבה עם כל ניסיון שלה להינשא ולהקים משפחה יציבה.
לימודיה

בן א-שייח החלה את לימודיה בבית הספר היסודי "נהג' אל-באשא" (نهج الباشا), היא סיימה אותו בשנת 1922, והמשיכה את לימודיה התיכוניים בבית הספר "ארמאן פלייר" (אנ') (معهد أرمان فاليار). היא החלה את לימודיה האוניברסיטאיים בעיר הבירה תוניס וקיבלה תואר ראשון בהצטיינות בשנת 1928 במגמות כימיה, פיזיקה וביולוגיה. בן א-שייח הייתה האישה הראשונה שקיבלה תעודה מסוג זה, מאחר שעד אז חל איסור על נשות תוניס ללמוד בלימודי השכלה גבוהה בתוניס וגם בחו"ל. למרות זאת בן א-שייח קיבלה תמיכה מאמה ללימודיה. מתוניס היא עברה לצרפת עם חברת המשפחה לידיה בורנה, אשתו של אטיין בורנה (Burnet), רופא וחוקר צרפתי במכון פסטר בתוניסיה שסייע לה.
בהיותה בצרפת היא המשיכה את לימודי הרפואה וסיימה אותם בשנת 1936 והפכה בכך לרופאה התוניסאית הראשונה. היא חזרה לתוניסיה והתמחתה ברפואת ילדים ולאחר מכן בגינקולוגיה.
ההתמחות בגינקולוגיה

בן א-שייח' ייחסה את החלטתה להתמחות בגינקולוגיה למעמד האישה בעולם הערבי בתקופה ההיא. חלק גדול מהנשים היו שמרניות ואמהות חד-הוריות, והן סירבו להיבדק על ידי גברים, ובמיוחד נשים חד-הוריות, בגלל הפחד משערורייה ורצח בטענת חילול כבוד המשפחה, לכן היה חשוב שתהיה רופאת נשים שתנגיש את כל הטיפולים והבדיקות הדרושים לנשים ברמה מקצועית, והרחקת נשים אלה ככל האפשר מהמיילדות המסורתיות שסיכנו את היולדת ותינוקה. למרות הקושי שהיה לנשים באותה עת ללמוד, מצבן המסוכן של הנשים שנעזרו במיילדות חסרות השכלה ובלי הכשרה מתאימה, איתגר אותה להתמחות בגינקולוגיה. לכן היא לקחה על עצמה את האחריות להרחיק נשים אלה מסכנה זו.
גם הצורך של חלק מהנשים להזדקק לרופא מנתח בעת לידה בסיכון היווה בעיה עבורן, הן נדרשו לעיתים לקבל טיפול מרופא ממין זכר למרות המסורת והביישנות, מצב שהעמיד אותן בסיטואציה קשה האם לאבד את התינוק ואפילו את חייהן, או לחשוף את גופן בפני הרופא הזכר במטרה להציל את חייהן וחיי תינוקן.
כרופאה

לאחר סיום לימודיה וחזרתה לתוניסיה, התחילה תווחידה את עבודתה כרופאה, והקימה את מרפאתה הפרטית הראשונה. בין ה-שנים 1955–1964 היא עבדה בתחום בריאות הציבור ומונתה כאחראית על מחלקת היולדות בבית החולים שארל ניקול, ובו התחילה את הפרויקט שלה שעסק בנושא ההדרכות בנושאי תכנון משפחה, אותו ייסדה בשנת 1963. לאחר מכן עברה לבית חולים עזיזה עותמאן ובו מונתה כאחראית על מחלקת הטיפול בתינוק והיולדות, והמשיכה לעבוד בו עד יציאתה לפנסיה בשנת 1977. באותה תקופה התחילה בן א-שייח' לפעול להקמת בית ספר למיילדות, ובשנת 1970 מונתה לתקופה של שנה, כמנהלת המשרד הלאומי לתכנון משפחה.